Román–magyar elõdöntõ
A kézilabda VB-n mindkét gárda már elõdöntõben érezhette magát, a csoportelsõség volt a tét.
Magyarország-Oroszország: 33 (15)-35 (17)

Mivel mindkét gárda már elõdöntõben érezhette magát, a csoportelsõség volt a tét. Az irányító Görbicz combizomsérülése miatt nem vállalhatta a szereplést.
Az elsõ félidõben bátran támadott Németh András  együttese, még emberhátrányban is állandósult a kétgólos magyar elõny. Az oroszoknak ugyan sikerült fordítani egy rövid idõre, de a magyarok rendezték soraikat, és ettõl kezdve fej fej mellett haladt a két gárda. A magyar csapat sokat és jól foglalkoztatta az eddig kevesebb lehetõséget kapó, vb-újonc beállóst, Õrit, valamint a jobbszélsõ Kovacsiczot. A két játékos élt is  a lehetõséggel.

A második játékrészben Poljenova gyorsan triplázott, a túloldalon Szûcs villogott. Az emberelõny megint jót tett a mieinknek: 23–19-re ellépett a válogatott, a Szlovákiából honosított gyõri Kovacsicz továbbra is sziporkázott, szinte nem hibázott. Szûcsöt harmadszor is kiállították, és így számára véget ért a csata. Az emberhátrányban csökkent a különbség. Lendületbe jöttek az oroszok, és a 47. percben egyenlítettek is (26–26). Igaz, egyszer Õri betalált, de a norvég bírópáros ezt nem vette észre...

Németh András idõt kért, ám ezzel sem sikerült megakadályozni, hogy fordítson az ellenfél. Posztnova bátran lõtt, és rendre eredményes volt (52. perc: 31–29). Négy perccel a vége elõtt három góllal mentek a hazaiak, s tulajdonképpen ekkorra már el is dõlt a mérkõzés. A vereséggel a csoport második helyén záró magyaroknak ez volt az elsõ kudarcuk a tornán.

„Sajnálom, hogy nem tudtunk nyerni, pedig nem sok hiányzott hozzá. Az lett volna az igazi szenzáció. Volt egy szakasz, amikor a védekezés és a támadás gyengébben ment. Persze olyan jeleket is láttam, ami biztató a folytatásra nézve. A játékosok jól tudnak koncentrálni, pedig már több mint másfél hete vagyunk itt. Remélem, van még bennük tartalék" – mondta Németh András.

Miután Románia 33–29-re legyõzte Dániát, így a szombati elõdöntõben – elõreláthatólag 13.30 órakor – keleti szomszédunkkal játszik a magyar csapat. A meccs érdekessége, hogy a két válogatottban hat gyõri játékos szerepel.

Róth Kálmán, a bajnok Graboplast-ETO mestere a következõket mondta: „Az utolsó meccsünk után úgy búcsúztam a lányoktól, játssza a döntõt Magyarország és Románia. Elõdöntõ lett belõle, ami mindenképpen örömteli. Nagyon büszke vagyok arra, hogy a végjátékban még ennyi játékosunk érdekelt. Mindez azt jelzi, hogy talán nem járunk rossz úton. Ráadásul a többség kulcsembernek számít válogatottjában, vagy ha éppen csak beugró, mint most Kovacsicz Móni, akkor is bizonyítani tudja jó formáját. A sok szereplésnek persze megvan az átka, lásd Görbicz Anita sérülése. Remélhetõleg azért hosszú távon nem mi isszuk meg ennek a levét. Ami a konkrét meccset illeti, úgy gondolom, talán a románok stílusa valamivel jobban fekszik nekünk. Más kérdés, hogy a dánok eddigi eredményei alapján most nem olyan meggyõzõek. Az aranyigazság azonban az, hogy itt már könnyû ellenfél nincs, apróságokon múlik a siker – remélhetõleg a mieink javára."
Kovacsicz Mónika a házigazda oroszok ellen szinte hiba nélkül oldotta meg feladatát.